**Medzinárodná vedomostná súťaž o olympizme pre stredné školy 2015/2016**

**„OLYMPIC QUIZ“**

**PROPOZÍCIE**

**Vyhlasovateľ súťaže:** Slovenský olympijský výbor (SOV) a Maďarská olympijská akadémia

(MOA) v spolupráci so Slovenskou olympijskou akadémiou (SOA)

**Ciele:**

* Inšpirovať mladých ľudí a vzbudiť u nich záujem o históriu olympijských hier, nielen počas súťaže, ale aj v budúcnosti.
* Poskytnúť študentom, ktorí majú záujem o olympijskú históriu, možnosť súťažiť a vymieňať si poznatky a vedomosti so študentmi z iných krajín.
* Je dôležité vybudovať silný priateľský vzťah medzi krajinami a tiež medzi študentmi. Počas spolupráce a vedomostnej súťaže o olympizme bude potrebné zdôrazniť princípy fair play a ďalšie olympijské hodnoty.
* Úspešné tímy môžu reprezentovať svoju školu, a taktiež krajinu, v spoločnom finále vedomostnej súťaže v Budapešti

**Kategória:** stredné školy / osemročné gymnáziá

**Forma súťaže: päť základných kôl** + 1 testovacie kolo **elektronickou online formou**

**finále** súťaže **s osobnou účasťou** družstiev

**Jazyk:**  celá súťaž bude prebiehať **v anglickom jazyku**

**Účastníci:**

* súťaž družstiev (minimálne 4 a maximálne 8 študentov v jednom družstve)
* za školu môže súťažiť iba jedno družstvo
* vo finále sa môžu na súťaži zúčastniť maximálne 4 študenti
* vek súťažiacich: narodení od 1. 1. 1996 – 31. 12. 2000
* na súťaži sa môžu zúčastniť len družstvá, ktoré správne vyplnia a včas zaregistrujú svoju prihlášku

**Registrácia:**

**Pri registrácii** je potrebné z webovej stránky Maďarského olympijského výboru <http://www.mob.hu> stiahnuť a vyplniť elektronický prihlasovací formulár. Formulár a presná URL adresa bude oznámená v priebehu niekoľkých týždňov. Formulár podpísaný riaditeľom školy s pečiatkou je potrebné naskenovať a poslať ho na adresu: [jmezo.maria@mob.hu](mailto:jmezo.maria@mob.hu) v kópii na [motolikova@olympic.sk](mailto:motolikova@olympic.sk) **do 16.septembra 2015.**

Po tom, ako sa družstvo zaregistruje, bude mu na mailovú adresu odoslaný **kód**. S daným kódom sa bude môcť družstvo prihlásiť, súťažiť on-line v danom časovom období a bude mať oprávnenie vidieť výsledky po skončení daného kola.

**Termín konania online súťaže:** september – november 2015

Testovacie nesúťažné kolo: 23. 9. – 24. 9. 2015

I.kolo 30. 9. – 1. 10. 2015

II.kolo 14. 10. – 15. 10. 2015

III.kolo 28. 10. – 29. 10. 2015

IV.kolo 11. 11. – 12. 11. 2015

V.kolo 25. 11. – 26. 11. 2015

Finále 13. február 2016

Poznámka: Každá prihlásená škola zodpovedá sama za prístup svojich študentov k IT zariadeniam/počítačom alebo tabletom, a tiež za oznámenie o termínoch jednotlivých kôl súťaže.

**Harmonogram online súťaže:**

* Časové obdobie súťaže: 5 týždňov
* Typy otázok 3-5 (produkčný, doplňovací, alternatívny/dichotomický, alternatívne s viacčlennou voľbou, priraďovací, usporiadací)
* Prístup k online súťaži cez webovú stránku Maďarského olympijského výboru
* Pravidelne v dvojtýždňovom intervale budú na webovej stránke Maďarského olympijského výboru uverejňované otázky z jednotlivých tém. **Online súťaž bude prebiehať len v stredu a vo štvrtok medzi 13,00 – 19,00 hod.**
* Každé družstvo sa môže do súťaže **prihlásiť a odpovedať na otázky v danom kole iba 1-krát**
* Otázky v jednotlivých kolách musia byť zodpovedanév danom **časovom limite.** Po uplynutí časového limitu budú webová stránka a prístup k online súťaži deaktivované.
* Je potrebné aby si členovia družstva vždy **vopred pozorne prečítali návod** (mimo časového limitu) na vypĺňanie odpovedí na otázky.
* Pred ukončením jednotlivých odpovedí si program overí otázkou, či chce družstvo skontrolovať zadané odpovede a sekciu s otázkami uzavrieť a pokračovať.
* Po vyplnení všetkých otázok v jednotlivých kolách sa vždy družstvu na konci kvízu zobrazí počet aktuálne získaných bodov v danom súťažnom kole.
* Po skončení jednotlivých online kôl súťaže si **v piatok** študenti môžu pozrieť **správne odpovede na otázky.**
* Súťažiacim družstvám sa budú postupne započítavať správne odpovede a body z jednotlivých súťažných kôl.
* **V prípade zhodného výsledku po skončení piateho kola** rozhodne o postupujúcich družstvách **do finále** súťažečas strávený nad jednotlivými odpoveďami. Do finále postúpi družstvo, ktoré strávilo nad odpoveďami menej času.
* **Ceny:** Družstvá s najvyšším počtom bodov v súčte všetkých kôl umiestnených

na 1. – 4. mieste postupujú do finále vedomostnej súťaže. Všetkým zúčastneným školám bude zaslané čestné uznanie za účasť v súťaži.

**Finále vedomostnej súťaže:**

* **Dátum:** 13. 2. 2016
* **Organizátor:** Maďarská olympijská akadémia
* **Miesto a adresa:** Larus Reštaurácia, Csörsz street 18 / b, Budapešť, H-1124
* **Účastníci:** 8 družstiev (4 slovenské + 4 maďarské) s najlepšími výsledkami

v online kolách

* V prípade, že nominované družstvo do finále zruší svoju účasť, do finále postupuje ďalšie družstvo podľa poradia umiestenia v online súťaži.
* Všetci účastníci finálovej súťaže predložia pri registrácii potvrdenie zo školy o zložení družstva a návšteve školy a identifikačný preukaz občiansky preukaz alebo pas.
* **Odborná porota:** členovia slovenskej a maďarskej olympijskej akadémie
* **Forma súťaže:** písomná a ústna časť
* **Komunikačný jazyk:** anglický
* **Program:** Detailný program a organizačné zabezpečenie budú včas doplnené.

Organizátor a odborná porota si vyhradzujú právo na akékoľvek zmeny v programe finálovej časti. Podrobné inštrukcie budú zverejnené na webovej stránke Maďarského olympijského výboru.

* **Víťazné družstvo:** O víťazovi rozhodne odborná porota a najviac získaných bodov.

V prípade rovnosti bodov sa bude o konečnom poradí rozhodovať v ďalšom extra kole s doplňujúcimi otázkami.

* **Technická porada:** pred finálovou súťažou sa na nej zúčastní jeden člen každého družstva
* **Ceny vo finále:** 1. – 3. miesto medaily, diplomy, knihy, IT zariadenia.

Víťazné družstvo (4 študenti + 1 učiteľ) bude pozvané na medzinárodný seminár, ktorý zorganizuje Slovenský olympijský výbor v júni 2016 na Slovensku. Predbežný termín: 22. – 25. 6. 2016

**Témy:**

1. Olympijské symboly, medaily, plagáty, maskoti.
2. Hry XXVI. olympiády Atlanta 1996.

*Všeobecné informácie.*

*Umiestenia na 1. – 3. mieste so zameraním na výsledky slovenských a maďarských športovcov.*

1. Rýchlostná kanoistika a vodný slalom

*Olympijské hry od roku 1996 (Atlanta 1996) po súčasnosť (Londýn 2012)*

*Maďarskí a slovenskí olympijskí medailisti v určenom období (1996 - 2012)*

**Odporúčaná literatúra:**

* Webová stránka Maďarského olympijského výboru:

[www.mob.hu](http://www.mob.hu/)

* Webová stránka Slovenského olympijského výboru:

<http://www.milujemsport.olympic.sk/publikacie/publikacie-mov>

* Webová stránka Medzinárodného olympijského výboru:

[www.olympic.org](http://www.olympic.org) , <http://m.olympic.org/atlanta-1996-summer-olympics>

* Publikácie Poľskej olympijskej akadémie: <http://coubertin.org/docs/GA2014_ENG.pdf>

**Kontakty na predstaviteľov SOV a SOA:**

Miroslav Bobrík predseda SOA [miroslav.bobrik@stuba.sk](mailto:miroslav.bobrik@stuba.sk)

Viera Bebčáková predsedníčka komisie výchovy a vzdelávania [viera.bebcakova@unipo.sk](mailto:viera.bebčcakova@unipo.sk)

Ivana Motolíková riaditeľka oddelenia olympizmu SOV [motolikova@olympic.sk](mailto:motolikova@olympic.sk)